Somatotropín

Somatotropín (rastový hormón, STH) je hormón, produkovaný acidofilnými, tzv. somatotropnými bunkami v pars distalis adenohypofýzy. Chemicky ide o bielkovinu. Jeho produkcia je regulovaná chemickými látkami z jadier hypotalamu - somatoliberínom, ktorý produkciu stimuluje; a somatostatínom, ktorý ju naopak brzdí.

Má mnoho funkcií, ktoré väčšinou súvisia s rastom: 
 Podporuje tvorbu bielkovín v bunkách
 Reguluje transport a využitie aminokyselín z krvi
 Stimuluje rastové chrupavky a prostredníctvom toho rast dlhých kostí
 rast a vývin organizmu pred narodením a hlavne po narodení
 napomáha hojenie rán a rekonvalescenciu
 anabolické účinky (podporuje proteosyntézu, rast kostí do dĺžky)
 rast parenchýmových orgánov, endokrinných žliaz a spojivového tkaniva
 zväčšuje objem ECT a ICT
 zvyšuje minútový výdaj srdca
 zvyšuje metabolizmus
 zvyšuje GF
Vylučovanie
 zvyšuje sa 1-2 hod. po začatí hlbokého spánku
 stúpa po narodení, maximum v puberte, v starobe klesá .
Pôsobí priamo. Jeho účinkom vznikajú v pečeni a obličkách bielkoviny somatomedíny, ktoré potom naviazaním sa na receptory cieľových buniek vyvolajú príslušné zmeny ich metabolizmu.

Jeho nadbytok v čase rastu spôsobuje gigantizmus; nadbytok v dospelosti ochorenie známe ako akromegalia. Nedostatok v detstve spôsobí poruchu rastu - trpaslíctvo (odb. nanizmus) - tzv. hypofyzárny nanizmus.

Kategória:Endokrinný systém
Kategória:Hormóny